اینگیلتره‌نین باشکندی لندن‌ده‌کی بریتانیا موزه‌سین‌ده سرگیلنن ایکی مومیایا یئنی قیزیل اؤته‌سی یؤنتم ایله ائدیلن اینجه‌لمه‌ده، مومیالارین دری‌سین‌ده موختلیف فیگورلارین رسم ائدیلدیگی دؤیمه‌لر اولدوغو فرق ائدیلدی.
بو، آفریقادا دؤیمه‌نین معلوم اولان‌دان تخمیناً مین ایل قاباق باشلادیغینی گؤستریر.
گبلین کیشیسی و قادینی اولاراق بیلینن تخمیناً ۵ مین ایللیک طبیعی مومیالار، ۱۰۰ ایلد‌ن آرتیق بیر مدت‌دیر کی، موزه‌ده سرگیله‌نیردی.
یئنی بیر تکنیک ایله ائدیلن اینجه‌لمه‌ده کیشی مومیانین اوست قولون‌دا وحشی بیر بوغا و بیر قویون دؤیمه‌لری اولدوغو گؤرولدو.
قادین مومیانین ساغ چینین‌ده ایسه دؤرد ‘S’ حرفی شکلین‌ده موتیو و بیر چلیک دؤیمه‌سی تاپیلدی.
متخصصلر دؤیمه‌لرین موقعیت، جسارت و بیلگه‌لیگی تمثیل ائتدیگینه اینانیر.
قدیم مصرده (فرعونلار اؤنجه‌سی) یالنیز قادینلارا دؤیمه ائدیلدیگی تخمین ائدیلیردی.
سون کشف بو تخمینی ده چوروتموش اولدو.
مصر چؤللرینده تاپیلمیش اولان مومیالار، تخمیناً ۵ مین ایل اؤنجه دایاز مزارلارا باسدیریلمیش و جسدلر طبیعی یوللارلا پوزولمادان قالمیشدی.
بو کشف‌دن اؤنجه آوروپادا تاپیلان "بوز آدامی اوتزی"نین دؤیمه‌لری، تاریخین ان قدیم دؤیمه نومونه‌سی کیمی قبول ائدیلیردی.
اتزی‌نین گبلین کیشیسی و قادینی ایله تخمیناً عینی دؤورلرده یاشادیغی تخمین ائدیلیر.
آنجاق اؤتزی‌نین دؤیمه‌لرینده حیوان و یا اشیا فیگورلاری دئییل هندسی شکیللر واردی.
